На основу члана 13. Закона о подстицајима у пољопривреди и руралном развоју („Сл.гласник РС“ бр 10/2013, 142/2014, 103/2015, 101/2016), а у складу са Програмом подршке за спровођење пољопривредне политике и политике руралног развоја за општину Ражањ за 2021 годину број 320-130/21-02, на основу одлуке Скупштине општине Ражањ број 320-31/21-11 од 13.10.2021 године и на основу члана 82. став 1.тачка 2.Статута општине Ражањ (Службени лист општине Ражањ 1/19),

Начелник општинске управе општине Ражањ расписује:

**ЈАВНИ ПОЗИВ**

**ЗА СУБВЕНЦИОНИСАЊЕ ОЧУВАЊА ЖИВОТИЊСКИХ ГЕНЕТИЧКИХ РЕСУРСА**

Јавни позив садржи податке о: лицима која остварују право на подстицаје, услoвима и нaчину oствaривaњa прaвa нa пoдстицaje, обрасцу захтева кao и мaксимaлним изнoсима пoдстицaja пo кoриснику, у складу са Програмом подршке за спровођење пољопривредне политике и политике руралног развој за општину Ражањ за 2021 годину, висини укупних расположивих средстава по Јавном позиву, роковима за подношење захтева и документацији која се подноси уз захтев, као и друге податке потребне за спровођење Јавног позива.

 **I**

* **Циљ јавног позива –**

Очување животињских генетичких ресурса и традиционалних пољопривредних пракси и знања повећањем броја локално адаптираних раса.

**II**

* **Услови за пријављивање –**

Право учешћа имају носиоци комерцијалног породичног пољопривредног газдинства-физичка лица са територије општине Ражањ.

**III**

* **Висина и намена средстава –**

Укупна бесповратна средства која се додељују за ову меру износе 160.000,00 динара, у максималном износу од 40.000,00 по кориснику, рефундацијом 100% од укупног износа без ПДВ а.

 **IV**

* **Документација –**

За остваривање права на бесповратна средства корисник доставља следећу документацију:

* Образац захтева
* Потврду о активном статусу регистрованог пољопривредног газдинства.
* Рачун на име носиоца пољопривредног газдинства и доказ о уплати о набавци живине расе Банатски голошијан.
* Уверење о измиреним доспелим пореским обавезама издато од стране надлежног органа јединице локалне самоуправе.
* Фотокопија наменског рачуна
* Фотокопију личне карте

**V**

* **Рок за подношење захтева за остваривање права на подстицаје -**
* Захтев за остваривање права на подстицаје у складу са овим Јавним позивом подноси се у року од 15. октобра 2021.године до 20. новембра 2021. године.
* Уверења и потврде које се достављају уз Захтев за остваривање права на подстицаја не могу бити старија од 30 дана од дана подношења захтева.
* Сва документа која се достављају уз захтев у складу са Јавним позивом морају да гласе на подносиоца захтева и прилажу се у оригиналу или овереној копији, ако Јавним позивом није прописано другачије.
* Документа на страном језику морају бити преведена на српски језик од стране овлашћеног судског преводиоца.
* Захтев и приложена документација остају трајно у архиви и не враћају се подносиоцу.

**VI**

**Исплата подстицаја**

Подстицаји се исплаћују по редоследу подношења уредно поднетих захтева у складу са Јавним позивом, а до износа опредељених финансијских средстава.

**VII**

**Информације**

Текст Јавног позива и образац Захтева за исплату подстицаја се може преузети у канцеларији за пољопривреду општине Ражањ или на сајту [www.razanj.org](http://www.razanj.org)

Додатне информације на телефон 037/841-942 од 7 до 15 часова.

 НАЧЕЛНИК ОПШТИНСКЕ УПРАВЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*Ивана Здравковић)*